四(上) 每周一詩

1  回鄉偶書 賀知章

少小離家老大回 鄉音無改鬢毛衰

兒童相見不相識 笑問客從何處來

2 桃花谿 張旭

隱隱飛橋隔野煙 石磯西畔問漁船

桃花盡日隨流水 洞在清谿何處邊

3九月九日憶山東兄弟 王維

獨在異鄉為異客 每逢佳節倍思親

遙知兄弟登高處 遍插茱萸少一人

4芙蓉樓送辛漸 王昌齡

寒雨連江夜入吳 平明送客楚山孤

洛陽親友如相問 一片冰心在玉壺

5閨怨 王昌齡

閨中少婦不知愁 春日凝妝上翠樓

忽見陌頭楊柳色 悔教夫婿覓封侯

6春宮曲 王昌齡

昨夜風開露井桃 未央前殿月輪高

平陽歌舞新承寵 簾外春寒賜錦袍

7涼州詞 王翰

葡萄美酒夜光杯 欲飲琵琶馬上催

醉臥沙場君莫笑 古來征戰幾人回

8送孟浩然之廣陵 李白

故人西辭黃鶴樓 煙花三月下揚州

孤帆遠影碧空盡 惟見長江天際流

9下江陵 李白

朝辭白帝彩雲間 千里江陵一日還

兩岸猿聲啼不住 輕舟已過萬重山

10逢入京使 岑參

故園東望路漫漫 雙袖龍鐘淚不乾

馬上相逢無紙筆 憑君傳語報平安

四(下) 每周一詩

1江南逢李龜年 杜甫

岐王宅裡尋常見 崔九堂前幾度聞

正是江南好風景 落花時節又逢君

2 滁州西澗 韋應物

獨憐幽草澗邊生 上有黃鸝深樹鳴

春潮帶雨晚來急 野渡無人舟自橫

3 楓橋夜泊 張繼

月落烏啼霜滿天 江楓漁火對愁眠

姑蘇城外寒山寺 夜半鐘聲到客船

4寒食 韓翃

春城無處不飛花 寒食東風御柳斜

日暮漢宮傳蠟燭 輕煙散入五侯家

5月夜 劉方平

更深月色半人家 北斗闌干南斗斜

今夜偏知春氣暖 蟲聲新透綠窗沙

6春怨 劉方平

紗窗日落漸黃昏 金屋無人見淚痕

寂寞空庭春欲晚 梨花滿地不開門

7征人怨 柳中庸

歲歲金河復玉關 朝朝馬策與刀環

三春白雪歸青塚 萬里黃河繞黑山

8夜上受降城聞笛 李益

回樂峰前沙似雪 受降城外月如霜

不知何處吹蘆管 一夜征人盡望鄉

9烏衣巷 劉禹錫

朱雀橋邊野草花 烏衣巷口夕陽斜

舊時王謝堂前燕 飛入尋常百姓家

10春詞 劉禹錫

新妝宜面下朱樓 深鎖春光一院愁

行到中庭數花朵 蜻蜓飛上玉搔頭